ddrg/super_eurlex huggingface dataset:
ΣΥΣΤΑΣΗ ΤΟΥ ΣΥΜΒΟΥΛΙΟΥ της 28ης Μαΐου 1998 για τον εφοδιασμό των λιμένων εισόδου της Ευρωπαϊκής Ένωσης με εξοπλισμό ανίχνευσης των πλαστογραφιών (98/C 189/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Ένωσης, και ιδίως το άρθρο Κ.3 παράγραφος 2 στοιχείο α),

την πρωτοβουλία που παρουσίασε το Ηνωμένο Βασίλειο,

Εκτιμώντας τη σημασία της ύπαρξης ομοιόμορφου επιπέδου γνώσεων και εξοπλισμού ανίχνευσης πλαστογραφημένων εγγράφων στα σημεία εισόδου της Ευρωπαϊκής Ένωσης,

ΣΥΝΙΣΤΑ ΣΤΙΣ ΚΥΒΕΡΝΗΣΕΙΣ ΤΩΝ ΚΡΑΤΩΝ ΜΕΛΩΝ:

να λάβουν τα ακόλουθα μέτρα για να εξασφαλίσουν ομοιόμορφο επίπεδο εξοπλισμού στα σημεία εισόδου:

1. Καθοριστικοί παράγοντες

Ο εξοπλισμός με τον οποίο θα εξοπλιστούν οι λιμένες εισόδου θα πρέπει να καθορισθεί με βάση τους ακόλουθους παράγοντες:

- μέγεθος της κίνησης επιβατών,

- σημερινό επίπεδο παραβάσεων,

- διαθεσιμότητα υλικού αναφοράς,

- παρουσία υπαλλήλων ελέγχου και πρότυπα της παρεχομένης εκπαίδευσης.

2. Συνιστώμενα επίπεδα εφοδιασμού

α) ΕΛΑΧΙΣΤΟ επίπεδο: μικρά σημεία ελέγχου, ή εκείνα που δεν είναι μονίμως επανδρωμένα, στα οποία το προσωπικό έχει υποστεί μόνο βασική εκπαίδευση.

Απαιτούμενος εξοπλισμός:

Πηγή υπεριώδους φωτός

- Σταθερή, για χρήση γραφείου

- Φορητή, για κινητή χρήση, π.χ. σε τρένα, λεωφορεία κ.λπ.

Μεγέθυνση

- Μεγεθυντικοί φακοί χειρός

- Μεγάλοι επιτραπέζιοι μεγεθυντικοί φακοί με φωτιστική πηγή

Υλικό αναφοράς

- Εγχειρίδιο γνησίων εγγράφων ΕΕ

- Ευρωπαϊκό δελτίο πλαστών και παραποιημένων εγγράφων

β) ΕΝΔΙΑΜΕΣΟ επίπεδο: μικρά έως μεσαία σημεία εισόδου τα οποία είναι μονίμως επανδρωμένα από προσωπικό, που έχει υποστεί βασική εκπαίδευση και όπου επιπροσθέτως είναι παρών διαθέσιμος ειδικός επί των εγγράφων, ο οποίος έχει υποστεί εκπαίδευση ενδιαμέσου επιπέδου.

Απαιτούμενος εξοπλισμός:

Πηγή υπεριώδους φωτός

- Σταθερή, σε κάθε θέση ελέγχου και για χρήση γραφείου

- Φορητή, για κινητή χρήση, π.χ. σε τρένα, λεωφορεία κ.λπ.

Μεγέθυνση

- Στερεοσκοπικό μικροσκόπιο ζουμ (μεταβλητής εστιακής απόστασης) χαμηλής μεγέθυνσης

- Φωτεινή πηγή με εύκαμπτο οδηγό φωτός οπτικών ινών

- Φωτοτράπεζα

Υλικό αναφοράς

- Εγχειρίδιο γνησίων εγγράφων ΕΕ

- Ευρωπαϊκό δελτίο πλαστών και παραποιημένων εγγράφων

γ) ΑΝΩΤΕΡΟ επίπεδο: μονίμως επανδρωμένα σημεία εισόδου όπου απαντώνται υψηλά επίπεδα παραβάσεων σχετικά με τα έγγραφα 7 η επάνδρωση αποτελείται από ποικιλία εκπαιδευμένου προσωπικού και ειδικούς επί των εγγράφων.

Απαιτούμενος εξοπλισμός:

Πηγή υπεριώδους φωτός

- Σταθερή, σε κάθε θέση ελέγχου και για χρήση γραφείου

- Φορητή, για κινητή χρήση, π.χ. σε τρένα, λεωφορεία κ.λπ.

Μεγέθυνση

- Στερεοσκοπικό μικροσκόπιο ζουμ (μεταβλητής εστιακής απόστασης) χαμηλής μεγέθυνσης

- Φωτεινή πηγή με εύκαμπτο οδηγό φωτός οπτικών ινών

- Φωτοτράπεζα

Υπέρυθρος εξοπλισμός σάρωσης

- Συσκευή εξέτασης των εγγράφων με υπέρυθρες ακτίνες

Υλικό αναφοράς

- Εγχειρίδιο γνησίων εγγράφων ΕΕ

- Ευρωπαϊκό δελτίο πλαστών και παραποιημένων εγγράφων

Βρυξέλλες, 28 Μαΐου 1998.

Για το Συμβούλιο

Ο Πρόεδρος

J. STRAW
Μεικτή επιτροπή για την εναρμόνιση των συνθηκών εργασίας στη βιομηχανία του χάλυβα (98/C 40/07)

Η απόφαση 97/645/ΕΚΑΧ της Επιτροπής, της 24ης Σεπτεμβρίου 1997, σχετικά με τη μεικτή επιτροπή για την εναρμόνιση των συνθηκών εργασίας στη βιομηχανία του χάλυβα αναφέρει

στο άρθρο 2 παράγραφος 1 ότι:

Η μεικτή επιτροπή αποτελείται από εκπροσώπους εργοδοτών και εργαζομένων στη βιομηχανία του χάλυβα. Τα μέλη διορίζονται από την Επιτροπή βάσει προτάσεων εκ μέρους των ενώσεων εργοδοτών και των ενώσεων εργαζομένων που έχουν συσταθεί σε κοινοτικό επίπεδο, ως εξής:

- για κάθε κράτος μέλος όπου παράγεται χάλυβας: ένας εκπρόσωπος εργοδοτών και ένας εκπρόσωπος εργαζομένων 7 για τα κράτη μέλη των οποίων το εργατικό δυναμικό στον τομέα σιδήρου και χάλυβα υπερβαίνει τις 20 000 (ο αριθμός των εργαζομένων ανά κράτος μέλος θα λαμβάνεται από τις στατιστικές 2-31 ΕΚΑΧ της Eurostat, που αντιστοιχούν στον τελευταίο μήνα του προηγούμενου έτους). Ο αριθμός αυτός αυξάνεται σε δύο εκπροσώπους εργοδοτών και δύο εκπροσώπους εργαζομένων,

- για ενώσεις εργοδοτών και εργαζομένων που έχουν συσταθεί σε κοινοτικό επίπεδο: ένας εκπρόσωπος ενώσεων εργοδοτών και ένας εκπρόσωπος ενώσεων εργαζομένων,

στο άρθρο 2 παράγραφος 2 ότι:

Τα μέλη της μεικτής επιτροπής έχουν εντολή δύο ετών.

στο άρθρο 2 παράγραφος 5 ότι:

Ο κατάλογος των μελών της μεικτής επιτροπής δημοσιεύεται από την Επιτροπή στην Επίσημη Εφημερίδα των Ευρωπαϊκών Κοινοτήτων προς πληροφόρηση.

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>
DIORQVTIKA
Diorqvtikö sthn apöfash toy Symboylòoy, thw 12hw Oktvbròoy 1998, gia to diorismö tvn mel×n thw symboyleyÜ
tikþw epitropþw thw Eyrvpaıkþw Koinöthtaw ¾Anqraka kai X‘lyba
(Epòshmh Efhmeròda tvn Eyrvpaık×n Koinotþtvn C Ø330 thw 28hw Oktvbròoy 1998)
(98/C 394/08)
Selòda 8, ‘rqro 1, kathgoròa III Katanalvt~w kai ~mporoi°, Gallòa:
antò: k. Edmond PACHORA °
di‘baze: k. Edmond PACHURA °.17.12.98 C Ø394/23 Epòshmh Efhmeròda tvn Eyrvpaık×n Koinotþtvn EL
ΣΥΜΠΕΡΑΣΜΑΤΑ ΤΟΥ ΣΥΜΒΟΥΛΙΟΥ της 22ας Σεπτεμβρίου 1997 σχετικά με την ανακοίνωση για τη Λευκή Βίβλο «Διδασκαλία και μάθηση: προς την κοινωνία της γνώσης»

(97/C 303/04)

Στα συμπεράσματα του Συμβουλίου, της 6ης Μαΐου 1996, σχετικά με τη Λευκή Βίβλο «Διδασκαλία και μάθηση: προς την κοινωνία της γνώσης», οι υπουργοί -ευχαριστώντας την Επιτροπή για τη νέα αυτή συμβολή στη συζήτηση στον τομέα της εκπαίδευσης και της επαγγελματικής κατάρτισης- εξέφρασαν την ευχή οι δράσεις που προτείνονται μέσα στη Λευκή Βίβλο να εξετασθούν από όλους τους ενδιαφερομένους φορείς προκειμένου να ανοίξουν νέες προοπτικές για την εκπαίδευση και κατάρτιση στην Ευρώπη και κάλεσαν την Επιτροπή να παρουσιάσει επί ολλανδικής Προεδρίας ανασκόπηση των συζητήσεων στα διάφορα επίπεδα.

Σύμφωνα με αυτά τα συμπεράσματα, η Επιτροπή παρουσίασε στο Συμβούλιο ανακοίνωση σχετικά με την ανασκόπηση των αντιδράσεων έναντι της Λευκής Βίβλου.

Το Συμβούλιο σημειώνει με ενδιαφέρον την ανακοίνωση και εκφράζει την ικανοποίησή του για την ποιότητα και τον πλούτο των πολυάριθμων γνωμών, σχολίων και αντιδράσεων που εξέφρασαν οι διάφοροι ενδιαφερόμενοι φορείς.

Το Συμβούλιο σημειώνει με ενδιαφέρον ότι η Επιτροπή έχει αναλάβει σειρά πειραματισμών σχετικά με τους διαφόρους στόχους, για τους οποίους θα υποβάλει έκθεση στο Συμβούλιο μέχρι το τέλος του 1998.

Το Συμβούλιο σημειώνει ότι οι συζητήσεις οδήγησαν την Επιτροπή να αποσαφηνίσει και να προσαρμόσει ορισμένες κατευθυντήριες γραμμές που είχαν προβλεφθεί αρχικά για την υλοποίηση των στόχων της Λευκής Βίβλου.

Το Συμβούλιο υπογραμμίζει τη μείζονα συμβολή των συζητήσεων για τη Λευκή Βίβλο που επέτρεψαν να δοθεί ουσία στην έννοια της Ένωσης της Γνώσης. Προκειμένου να υλοποιηθεί η Ένωσης της Γνώσης, απαιτείται μείζων προσπάθεια στον τομέα της εκπαίδευσης και κατάρτισης.

Με αυτή την προοπτική, το Συμβούλιο σημειώνει την πρόθεση της Επιτροπής να αρχίσει αμέσως να εξετάζει το μέλλον της Ευρωπαϊκής συνεργασίας στους τομείς της εκπαίδευσης, της επαγγελματικής κατάρτισης και της νεολαίας. Το Συμβούλιο κρίνει ότι η ευκαιρία αυτή πρέπει να χρησιμοποιηθεί, για να αξιοποιηθεί η πείρα της κοινοτικής δράσης στους τομείς αυτούς και για να καθορισθούν οι κατευθυντήριες αρχές μιας νέας γενεάς κοινοτικών δράσεων.
Διορισμός των μελών του ειδικευμένου τμήματος «υδατοκαλλιέργεια» της συμβουλευτικής επιτροπής αλιείας (97/C 330/04)

Με την απόφαση 97/247/ΕΚ της Επιτροπής (1) ιδρύθηκε το ειδικευμένο τμήμα «υδατοκαλλιέργεια» της συμβουλευτικής επιτροπής στον τομέα της αλιείας.

Η Επιτροπή διόρισε, με απόφασή της 28ης Οκτωβρίου 1997, τα 20 μέλη του εν λόγω τμήματος, των οποίων η εντολή λήγει την ημερομηνία λήξης της εντολής των μελών της συμβουλευτικής επιτροπής αλιείας.

>ΘΕΣΗ ΠΗΝΑΚΑ>

(1) ΕΕ L 97 της 12. 4. 1997, σ. 28.
ΨΗΦΙΣΜΑ ΤΟΥ ΣΥΜΒΟΥΛΙΟΥ

της 25ης Ιουλίου 1996

για τις ηλεκτρονικές εκδόσεις και τις βιβλιοθήκες

(96/C 242/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας επίγνωση της επίδρασης των τεχνολογικών αλλαγών των εξελίξεων στον κόσμο της γνώσεως,

Υπενθυμίζοντας ότι οι βιβλιοθήκες αποτελούν μία εκ των ουσιωδών βάσεων των σημερινών καινοτομιών και προόδων και ότι θα πρέπει να αξιοποιηθεί ο πλούτος και η κληρονομιά που περιέχουν, ιδίως μέσω των νέων συστημάτων και των ψηφιακών δικτύων,

Εκτιμώντας:

ότι, προκειμένου να αποκομιστεί πλήρης ωφέλεια από τον πλούτο και την πολιτιστική ποικιλομορφία της Ευρώπης στην κοινωνία των πληροφοριών, οι βιβλιοθήκες θα πρέπει να διαδραματίσουν έναν όλο και πιο ενεργό ρόλο εντός της κοινωνίας, ως προνομιούχοι μεσάζοντες μεταξύ του κόσμου των γνώσεων και του κόσμου των νέων τεχνολογιών 7

ότι η διανομή ηλεκτρονικών εντύπων στα δίκτυα θα επιτρέψει στις βιβλιοθήκες να ενισχύσουν τη δράση τους υπέρ της ευκολότερης πρόσβασης στη γνώση και τον πολιτισμό,

Υπενθυμίζοντας ότι, στο πλαίσιο μιας συνολικής στρατηγικής για να προωθηθεί το διάβασμα, η ανάπτυξη των ηλεκτρονικών εκδόσεων πρέπει να συνοδεύεται και από την προώθηση του βιβλίου,

Έχοντας συνείδηση ότι η χρήση των νέων υπηρεσιών και ηλεκτρονικών προϊόντων εξαρτάται από την επίλυση ορισμένων νομοθετικών και τεχνικών θεμάτων και ότι, προς το σκοπό αυτό, απαιτείται μια ενισχυμένη συνεργασία μεταξύ των ενδιαφερομένων πλευρών σε ευρωπαϊκό επίπεδο,

Έχοντας υπόψη τις εργασίες που διεξάγονται στο πλαίσιο των ευρωπαϊκών θεσμικών οργάνων, καθώς και τις εργασίες της ομάδας των επτά πλέον βιομηχανοποιημένων χωρών, σχετικά με την κοινωνία των πληροφοριών και ιδίως σχετικά με τις ηλεκτρονικές βιβλιοθήκες,

Εκτιμώντας ότι είναι αναγκαίος ο σεβασμός της πολιτιστικής και γλωσσικής ποικιλομορφίας στο σύνολο της Κοινότητας,

Έχοντας υπόψη:

το ψήφισμα του Συμβουλίου, της 4ης Απριλίου 1995, σχετικά με τον πολιτισμό και τα «πολυμέσα» (1) 7

το τελικό έγγραφο της συνεδρίασης των γενικών διευθυντών του βιβλίου και των βιβλιοθηκών που έγινε στη Ρώμη στις 22 και 23 Μαρτίου 1996,

ΚΑΛΕΙ την Επιτροπή:

- να εξετάσει με τη συνδρομή εμπειρογνωμόνων των κρατών μελών, στα πλαίσια της ομάδας που έχει συσταθεί εν συνεχεία του ψηφίσματος, της 4ης Απριλίου 1995, σχετικά με τον πολιτισμό και τα «πολυμέσα», τις διάφορες νομικές, τεχνικές και πολιτιστικές πλευρές που άπτονται των ηλεκτρονικών εντύπων, από τη δημιουργία έως την εκμετάλλευσή τους, καθώς και τις νέες πολιτισμικές και κοινωνικές προκλήσεις τις οποίες έχουν να αντιμετωπίσουν οι βιβλιοθήκες, ιδίως οι δημόσιες, στο πλαίσιο του νέου οικονομικού και τεχνολογικού περιβάλλοντος, δίδοντας ιδιαίτερη προσοχή στην καινοτομία και την ανάπτυξη προτύπων. Η ομάδα θα συντάξει κατάλογο με τις υπάρχουσες πειραματικές δράσεις και προγράμματα σε εθνικό, κοινοτικό και διεθνές επίπεδο, τον οποίο και θα χρησιμοποιήσει ως βάση των περαιτέρω εργασιών,

- να διαβιβάσει στο Συμβούλιο, πριν από το τέλος που πρώτου εξαμήνου 1997, έκθεση πεπραγμένων.

(1) ΕΕ αριθ. C 247 της 23. 9. 1995, σ. 1.
ΣΥΣΤΑΣΗ ΤΟΥ ΣΥΜΒΟΥΛΙΟΥ

της 4ης Μαρτίου 1996

σχετικά με την τοπική προξενική συνεργασία στον τομέα των θεωρήσεων

(96/C 80/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη την συνθήκη για την Ευρωπαϊκή Ένωση, και ιδίως το άρθρο Κ.1, σημείο 3,

Εκτιμώντας:

ότι θα πρέπει να προετοιμασθεί διεξοδικότερη εναρμόνιση στον τομέα της πολιτικής και της πρακτικής ως προς τη χορήγηση θεωρήσεων 7

ότι, μέχρις ότου ενδεχομένως εκπονηθούν κοινοί κανόνες για τον εν λόγω τομέα, η έκδοση θεωρήσεων διέπεται από την εθνική νομοθεσία κάθε κράτους μέλους 7

ότι, κατά την έκδοση των δικών του θεωρήσεων, κάθε κράτος μέλος είναι σημαντικό να κατέχει τις απαραίτητες πληροφορίες ώστε να μπορεί να λαμβάνει υπόψη του τα συμφέροντα των λοιπών κρατών μελών, ιδίως καθ'ότι αφορά την προστασία της εθνικής ασφάλειας και της δημόσιας τάξης και την πρόληψη της παράνομης μετανάστευσης,

ΣΥΝΙΣΤΑ ΣΤΙΣ ΚΥΒΕΡΝΗΣΕΙΣ ΤΩΝ ΚΡΑΤΩΝ ΜΕΛΩΝ:

να λάβουν τα αναγκαία μέτρα προκειμένου να διευκολυνθούν, εφόσον διαπιστώνεται η ανάγκη στην πράξη, τα εξής:

1. Οι προξενικές υπηρεσίες τους θα καθιερώνουν τοπική προξενική συνεργασία στον τομέα των θεωρήσεων, η οποία συνίσταται στην ανταλλαγή πληροφοριών όσον αφορά τα κριτήρια σχετικά με τη διαδικασία χορήγησης θεωρήσεων και στην ανταλλαγή πληροφοριών σχετικά με τους κινδύνους για την εθνική ασφάλεια και τη δημόσια τάξη ή τους κινδύνους παράνομης μετανάστευσης.

2. Προκειμένου να γίνεται η ανταλλαγή πληροφοριών που αναφέρει το σημείο 1, οι επικεφαλείς των προξενικών υπηρεσιών τους και οι συνεργάτες τους στον τομέα των θεωρήσεων θα πραγματοποιούν συνεδριάσεις.

3. Προκειμένου να βελτιωθεί η ανταλλαγή πληροφοριών και η αμοιβαία γνωριμία, οι προξενικές υπηρεσίες τους θα διοργανώνουν μεταξύ τους επισκέψεις υπαλλήλων αρμοδίων για τη διαδικασία χορήγησης θεωρήσεων.

4. Κατόπιν αιτήματος του Συμβουλίου, οι προξενικές υπηρεσίες τους θα καταρτίζουν κοινές εκθέσεις σχετικά με εκείνα τα τοπικά θέματα στον τομέα των θεωρήσεων που ενδέχεται να παρουσιάζουν ενδιαφέρον για τις εργασίες του Συμβουλίου.

5. Οι προξενικές υπηρεσίες τους θα θεσπίζουν, από κοινού, τα προσήκοντα μέτρα για να εξακριβώνουν την ύπαρξη ταυτόχρονων ή εν σειρά αιτήσεων θεώρησης, καθώς επίσης και για να λαμβάνουν ενδεχομένως γνώση προηγουμένης αρνήσεως θεώρησης από άλλο κράτος μέλος.

6. Οι προξενικές υπηρεσίες τους θα ανταλλάσσουν πληροφορίες που βοηθούν στην εξακρίβωση της καλής πίστης των αιτούντων θεώρηση και της καλής φήμης της οποίας χαίρουν 7 εννοείται ότι το γεγονός ότι ο αιτών έχει ήδη αποκτήσει θεώρηση ισχύουσα για άλλο κράτος μέλος, δεν απαλλάσει τις αρχές των λοιπών κρατών μελών από την ευθύνη της ατομικής εξέτασης της αιτήσεως χορήγησης θεώρησης και των εξακριβώσεων των αναγκαίων για λόγους ασφαλείας, δημόσιας τάξης και κινδύνου παράνομης μετανάστευσης.

Κατά την προβλεπόμενη από την παρούσα σύσταση ανταλλαγή πληροφοριών θα πρέπει να τηρούνται οι σχετικοί περί προστασίας των δεδομένων κανόνες.

Βρυξέλλες, 4 Μαρτίου 1996.

Για το Συμβούλιο

Ο Πρόεδρος

P. BARATTA
ΣΥΜΠΕΡΑΣΜΑΤΑ ΤΟΥ ΣΥΜΒΟΥΛΙΟΥ

της 15ης Ιουλίου 1996

σχετικά με τις δραστηριότητες στον τομέα της δημογραφίας

(96/C 224/05)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

1. ΠΡΟΕΒΗ σε διεξοδική ανταλλαγή απόψεων για την έκθεση της Επιτροπής με θέμα τη δημογραφική κατάσταση στην Ευρωπαϊκή Ένωση (1995) 7

2. ΣΗΜΕΙΩΣΕ τα εξής:

α) με την επεξεργασία μεσοπρόθεσμων και μακροπρόθεσμων σεναρίων, η δημογραφία συνιστά πολύτιμο στοιχείο για την κατανόηση των κυρίων τάσεων της κοινωνίας και της δυναμικής αλληλεξάρτησής τους με την οικονομική ευημερία και την κοινωνική κατάσταση. Η γήρανση του πληθυσμού αποτελεί καθοριστικό παράγοντα των τάσεων αυτών 7

β) ορισμένες δραστηριότητες που διεξάγονται στον τομέα αυτόν στο επίπεδο της Ευρωπαϊκής Ένωσης, θα πρέπει να έχουν συμπληρωματικό χαρακτήρα έναντι των δραστηριοτήτων σε εθνικό επίπεδο. Ως εκ τούτου, σκόμιπο είναι να προωθηθεί, στα πλαίσια των υφισταμένων δομών, ο συντονισμός των επιστημονικών δραστηριοτήτων στην Ευρωπαϊκή Ένωση όσον αφορά τα μεθοδολογικά θέματα, προκειμένου να εξασφαλισθεί η συγκρισιμότητα των αποτελεσμάτων 7

γ) τα αποτελέσματα αυτών των εργασιών θα προσφέρουν στα κράτη μέλη και στην Επιτροπή μια επιπλέον διάσταση κατά τη διαδικασία προσαρμογής ορισμένων πολιτικών, στα πλαίσια των αντιστοίχων αρμοδιοτήτων τους 7

δ) η εντατικοποίηση της από κοινού μελέτης θα πρέπει να υλοποιηθεί με την ανταλλαγή πληροφοριών και απόψεων για συγκεκριμένα θέματα. Θα μπορούσαν να τεθούν σε εφαρμογή κοινοτικά ερευνητικά σχέδια μέσα στα πλαίσια των υφισταμένων δομών 7

3. Το Συμβούλιο ΚΑΛΕΙ την Επιτροπή να συνεχίσει τις εργασίες της, εντός των ορίων των δημοσιονομικών πόρων της, βάσει του ανωτέρω σημείου 2.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Φεβρουαρίου 1995 που ορίζει τις αυστριακές, φινλανδικές και σουηδικές αντιπροσωπευτικές οργανώσεις, οι οποίες καλούνται να καταρτίσουν πίνακες υποψηφίων μελών της συμβουλευτικής επιτροπής της Ευρωπαϊκής Κοινότητας Άνθρακα και Χάλυβα (95/C 49/02)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

την συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 18,

την πράξη προσχώρησης του 1994, και ιδίως τα άρθρα 25 και 161,

Εκτιμώντας ότι πρέπει να οριστούν οι αυστριακές, φινλανδικές και σουηδικές αντιπροσωπευτικές οργανώσεις που θα κληθούν να καταρτίσουν πίνακες με αριθμό υποψηφίων διπλάσιο από τον αριθμό των θέσεων που τους παρέχεται,

ΑΠΟΦΑΣΙΖΕΙ:

Άρθρο μόνο

1. Οι αυστριακές, φινλανδικές και σουηδικές αντιπροσωπευτικές οργανώσεις παραγωγών και εργαζομένων που ορίζονται στον συνημμένο στην παρούσα απόφαση πίνακα, καλούνται να καταρτίσουν πίνακες υποψηφίων βάσει των οποίων θα διοριστούν, σε αριθμό ίσο με εκείνο που αναφέρεται στο σχετικό με κάθε οργάνωση πίνακα, τα μέλη της Αυστρίας, της Φινλανδίας και της Σουηδίας που θα αντιπροσωπεύουν τους παραγωγούς και τους εργαζόμενους στη συμβουλευτική επιτροπή της Ευρωπαϊκής Κοινότητας Άνθρακα και Χύλυβα.

2. Η παρούσα απόφαση δημοσιεύεται, προς ενημέρωση, στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 20 Φεβρουαρίου 1995.

Για το Συμβούλιο

Ο Πρόεδρος

E. ALPHANDΙRY

ΠΑΡΑΡΤΗΜΑ

>ΘΕΣΗ ΠΗΝΑΚΑ>
MODUS VIVENDI

που συνήφθη στις 20 Δεκεμβρίου 1994, μεταξύ του Ευρωπαϊκού Κοινοβουλίου, του Συμβουλίου και της Επιτροπής ως προς τα εκτελεστικά μέτρα που θα ισχύουν για όσες πράξεις εκδίδονται με τη διαδικασία του άρθρου 189 Β της συνθήκης ΕΚ

(95/C 293/01)

1. Οι παρόντες προσανατολισμοί αποσκοπούν στο να επιλυθούν οι δυσκολίες που ανέκυψαν, για λόγους που αφορούν την επιτροπολογία, κατά την έκδοση πράξεων βάσει της διαδικασίας του άρθρου 189 Β της συνθήκης ΕΚ.

2. Οι προσανατολισμοί αυτοί δεν θίγουν τις θέσεις αρχής που διατυπώθηκαν από τα τρία όργανα.

3. Τα τρία όργανα διαπιστώνουν ότι το πρόβλημα των εκτελεστικών μέτρων η λήψη των οποίων ανατίθεται στην Επιτροπή για πράξεις που εκδίδονται με τη διαδικασία του άρθρου 189 Β της συνθήκης ΕΚ θα εξεταστεί, κατά την αναθεώρηση των συνθηκών που προβλέπεται για το 1996, κατόπιν αιτήσεως του Ευρωπαϊκού Κοινοβουλίου, της Επιτροπής και πλειόνων κρατών μελών. Η ομάδα μελέτης θα κληθεί να εξετάσει αυτό το θέμα.

4. Η αρμόδια επιτροπή του Ευρωπαϊκού Κοινοβουλίου λαμβάνει με τους ίδιους όρους και ταυτόχρονα με την εκάστοτε επιτροπή που προβλέπεται στη βασική πράξη οιοδήποτε σχέδιο γενικής εκτελεστικής πράξης που υποβάλλει η Επιτροπή, καθώς και το οικείο χρονοδιάγραμμα.

Η Επιτροπή γνωστοποιεί στην αρμόδια επιτροπή του Ευρωπαϊκού Κοινοβουλίου ότι επείγει η λήψη ιδιαίτερου μέτρου καθώς και οποιεσδήποτε τυχόν δυσκολίες. Η αρμόδια επιτροπή του Ευρωπαϊκού Κοινοβουλίου αναλαμβάνει να εφαρμόσει διαδικασία κατεπείγοντος όπου παρίσταται ανάγκη.

Η Επιτροπή ενημερώνει την αρμόδια επιτροπή του Ευρωπαϊκού Κοινοβουλίου οσάκις τα μέτρα τα οποία αυτή έχει θεσπίσει ή προτίθεται να λάβει δεν ανταποκρίνονται στη γνώμη που διατυπώθηκε από την επιτροπή που προβλέπεται στη βασική πράξη ή οσάκις, ελλείψει γνώμης, η Επιτροπή οφείλει να υποβάλει στο Συμβούλιο πρόταση για τη λήψη συγκεκριμένου μέτρου.

5. Το Συμβούλιο, προκειμένου να εκδώσει γενική εκτελεστική πράξη, η οποία του έχει αναπεμφθεί βάσει εκτελεστικής διαδικασίας, οφείλει προηγουμένως:

- να ενημερώσει το Ευρωπαϊκό Κοινοβούλιο, ορίζοντάς του εύλογη προθεσμία για να γνωμοδοτήσει σχετικά και

- σε περίπτωση αρνητικής γνώμης, να λάβει δεόντως γνώση - αμελλητί - της άποψης του Ευρωπαϊκού Κοινοβουλίου, προκειμένου να αναζητηθεί κάποια λύση, εντός των κατάλληλων πλαισίων.

Πάντως, η πράξη εκδίδεται εντός της προθεσμίας που προβλέπεται από τις ειδικές διατάξεις της βασικής πράξης.

6. Στα πλαίσια του παρόντος modus vivendi, η Επιτροπή λαμβάνει υπόψη, κατά το μέτρο του δυνατού, τις ενδεχόμενες παρατηρήσεις του Ευρωπαϊκού Κοινοβουλίου, το οποίο και ενημερώνει, σε όλα τα στάδια της διαδικασίας, για τις συνέπειες τις οποίες σκοπεύει να δώσει ούτως ώστε να μπορέσει το Κοινοβούλιο να ασκήσει τις αρμοδιότητές του έχοντας πλήρη γνώση της κατάστασης.

7. Το παρόν modus vivendi εφαρμόζεται μόλις εγκριθεί από τα τρία όργανα.

Βρυξέλλες, 20 Δεκεμβρίου 1994.

Για το Συμβούλιο της Ευρωπαϊκής Ένωσης

Klaus KINKEL

Για το Ευρωπαϊκό Κοινοβούλιο

Nicole FONTAINE

Για την Ευρωπαϊκή Επιτροπή

Jacques DELORS
ΔΗΛΩΣΗ ΤΟΥ ΣΥΜΒΟΥΛΙΟΥ της 13ης Δεκεμβρίου 1993 σχετικά με την Ευρωπαϊκή Εβδομάδα Πρόληψης της Τοξικομανίας (94/C 15/05)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

ΕΧΟΝΤΑΣ ΛΑΒΕΙ ΓΝΩΣΗ της ανακοίνωσης της Επιτροπής σχετικά με την αξιολόγηση της Ευρωπαϊκής Εβδομάδας Πρόληψης της Τοξικομανίας,

ΛΑΜΒΑΝΟΝΤΑΣ ΥΠΟΨΗ τα διδάγματα που προέκυψαν από την οργάνωση αυτής της Ευρωπαϊκής Εβδομάδας Πρόληψης της Τοξικομανίας που έλαβε χώρα από 16 έως 22 Νοεμβρίου 1992,

ΘΕΩΡΕΙ ότι η οργάνωση μιας δεύτερης Ευρωπαϊκής Εβδομάδας Πρόληψης της Τοξικομανίας τον Οκτώβριο 1994 θα πρέπει να αποτελέσει αποτελεσματική και απτή συμβολή στη βελτίωση της συνεργασίας στην Ευρώπη, σε συνδυασμό με τις δραστηριότητες της Επιτροπής στον τομέα αυτό,

ΚΡΙΝΕΙ ότι, στα πλαίσια αυτά, πρέπει να δοθεί ιδιαίτερη προσοχή στην αποτελεσματικότητα και την αξιολόγηση των δράσεων πρωτογενούς πρόληψης διαρκούς χαρακτήρα οι οποίες απευθύνονται ιδίως στους νέους,

ΚΑΛΕΙ την Επιτροπή και τα κράτη μέλη να προχωρήσουν το ταχύτερο στην προετοιμασία της οργάνωσης της δεύτερης Ευρωπαϊκής Εβδομάδας βασιζόμενοι στο δίκτυο των εθνικών συντονιστών και, ενδεχομένως, των εθνικών επιτροπών οργάνωσης.
/* Δεν διατίθεται το κείμενο· αναμένεται όμως να φορτωθεί.

Rectnotavail52 */

/* Διορθωτικό με τα στοιχεία δημοσίευσης έχει δημοσιευθεί για την (τις) παρακάτω γλώσσα (-ες):

Αναζητήστε την (τις) ενλόγω γλωσσική (-ές) έκδοση (εκδόσεις) της CELEX ή
ΨΗΦΙΣΜΑ ΤΟΥ ΣΥΜΒΟΥΛΙΟΥ της 17ης Δεκεμβρίου 1990 για την ανάπτυξη ευρωπαϊκού δικτύου σιδηροδρόμων μεγάλης ταχύτητας (91/C 33/01)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 1. Δέχεται με ικανοποίηση, δεδομένης της σημασίας που απέδωσε το Ευρωπαϊκό Συμβούλιο της 14ης και 15ης Δεκεμβρίου 1990 στην ανάπτυξη μεγάλων δικτύων υποδομής, την ανακοίνωση που του υπέβαλε η Επιτροπή για το ευρωπαϊκό δίκτυο σιδηροδρόμων μεγάλης ταχύτητας, σε συνεννόηση με την ομάδα εργασίας, η οποία συστάθηκε μετά το ψήφισμα που ενέκρινε το Συμβούλιο κατά τη σύνοδό του της 4ης και 5ης Δεκεμβρίου 1989. 2.Επικροτεί τις εργασίες που έχουν γίνει μέχρι τώρα για την εκπόνηση ενός κατευθυντήριου σχεδίου, το οποίο θα διευκρινίζει τις δράσεις που θα αναληφθούν κατά προτεραιότητα για την πραγματοποίηση του ευρωπαϊκού δικτύου. Το σχέδιο αυτό περιέχεται στο παράρτημα Ι. Οι κύριες αρτηρίες του δικτύου περιέχονται στο παράρτημα ΙΙ. Διαπιστώνει ότι έχει επιτευχθεί πρόοδος στη διατύπωση των προϋποθέσεων τεχνικής φύσεως, ώστε να εξασφαλίζεται η προσαρμογή των διαφόρων υποδομών, του εξοπλισμού και του υλικού και να είναι δυνατή η διεθνής κυκλοφορία των σιδηροδρόμων. 3.Καλεί την Επιτροπή να μελετήσει διεξοδικότερα, μαζί με τους αντιπροσώπους των κυβερνήσεων των κρατών μελών, των σιδηροδρομικών εταιρειών και της σιδηροδρομικής βιομηχανίας: - τις κοινωνικοοικονομικές συνέπειες του δικτύου στην ενιαία αγορά μεταφορών και στην ανάπτυξη της Κοινότητας λαμβάνοντας, ιδίως, υπόψη τη διαφορά στη διάσταση μεταξύ των δύο σιδηροτροχιών που υπάρχει στην ιβηρική χερσόνησο, -τις συνέπειες του δικτύου στο περιβάλλον με την ευρεία έννοια και τη σύγκριση όσον αφορά το σημείο αυτό με τα άλλα συγκοινωνιακά μέσα, -τις οικονομικές μελέτες, συμπεριλαμβανομένων μεταξύ άλλων των εμπορικών πτυχών των κυρίων αρτηριών και άλλων δύσκολων σημείων του δικτύου, καθώς και του προβλήματος της χρηματοδότησής τους. 4.Καλεί την Επιτροπή να συνεχίσει τη μελέτη των κυρίων αρτηριών και να εξετάσει τις επιπτώσεις στο δίκτυο της ανάπτυξης των σχέσεων της Κοινότητας με τις χώρες της Ευρωπαϊκής Ζώνης Ελευθέρων Συναλλαγών (ΕΖΕΣ) και τις χώρες της Κεντρικής και Ανατολικής Ευρώπης. 5.Σημειώνει την πρόθεση της Επιτροπής να προετοιμάσει ένα σχέδιο οδηγίας σχετικά με την προσέγγιση των νομοθετικών, κανονιστικών και διοικητικών διατάξεων σχετικά με την κυκλοφορία των τρένων και τονίζει την ανάγκη υλοποίησης το συντομότερο κοινών πρωτοβουλιών με στόχο την εναρμόνιση των συστημάτων ελέγχου-χειρισμού. 6.Εκφράζει την ικανοποίησή του για τα αποτελέσματα της ομάδας εργασίας και καλεί την Επιτροπή να ζητήσει και πάλι τη γνώμη της ομάδας αυτής για το σύνολο των προαναφερθέντων θεμάτων.

ΠΑΡΑΡΤΗΜΑ Ι

ΠΑΡΑΡΤΗΜΑ ΙΙ Κύριες αρτηρίες του ευρωπαϊκού δικτύου σιδηροδρόμων μεγάλης ταχύτητας 1. Αμβούργο - Κοπεγχάγη 2. Μπέλφαστ - Δουβλίνο - Holyhead - Crewe 3. Ουτρέχτη - Άρνχεμ - Έμμεριχ - Duisburg 4. Διασυνδέσεις πλησίον του Στρασβούργου και του Σάρρεμπρουκ 5. Λονδίνο - Τούνελ 6. Βρυξέλλες - Λουξεμβούργο 7. Ρήνος - Ροδανός 8. Λυών - Τορίνο 9. Μαδρίτη - Βαρκελώνη - Περπινιάν 10. α) Πόρτο - Λισαβόνα - Μαδρίτη β)Βικτόρια - Νταξ 11. Μιλάνο - Βασιλεία 12. Άξων του Μπρέννερ 13. Ταρβίζιο - Βιέννη 14. Συνδέσεις προς και στο εσωτερικό της Ελλάδας.